stanford-oval/wikipedia huggingface dataset:
Todennus

Todennuksella tarkoitetaan sitä, että käyttäjän tai palvelun identiteetti varmennetaan. Tämä voidaan tehdä jonkun seuraavan perusteella:
jotain, jonka vain tämä käyttäjä tietää, kuten salasana, PIN-koodi tai salausavain
jotain, joka on vain tämän käyttäjän fyysinen ominaisuus, kuten biometrinen tunnistus, esimerkiksi sormenjälki
jotain, jonka vain tämä käyttäjä omistaa, kuten henkilötodistus
jotain, jonka vain tämä käyttäjä osaa
Kaksisuuntainen eli keskinäinen todennus tarkoittaa sitä, että kumpikin osapuoli on varma toistensa identiteetistä. Esimerkiksi käyttäjä todentaa itsensä pankille, mutta myös käyttäjä todentaa pankin.
Todennus ei ole sellaisenaan kiistämätön eli palvelu voi väittää todennuksen tapahtuneen mutta ei voi todistaa sitä kolmannelle osapuolelle esimerkiksi oikeudessa.
Tornado (albumi)

| Tornado The Rainmakers |
| --- | --- | --- |

Studioalbumin tiedot
 Äänitetty : touko–heinäkuussa 1987   Ardent Studios / Alpha Sound, Memphis
 Julkaistu: 1987
 Formaatti: LP
 Tuottaja(t): Terry Manning
 Tyylilaji: rock
 Kesto: 40.23
 Levy-yhtiö: Mercury Records
The Rainmakersin muut julkaisut
| The Rainmakers 1986 | Tornado 1987 | The Good News and the Bad News 1989 |
Tornado on minneapolisilaisen The Rainmakers -yhtyeen studioalbumi vuodelta 1987. Levyn on julkaissut Polygram Records Mercury-merkillä ja sen on tuottanut ja äänittänyt Terry Manning. Levy on äänitetty Alpha Soundin Ardent-studioilla Memphisissä touko-heinäkuussa vuonna 1987.
Levykannen valokuvat on ottanut Simon Fowler ja taidesuunnittelijana on ollut Mitchell Kanner Michael Baysin johdolla.
Kappaleet

Snakedance – 3.58
Tornado of Love – 4.11
The Wages of Sin – 3.39
Small Circles – 3.27
No Romance – 3.18
One More Summer – 3.30
The Lakeview Man – 2.59
Rainmaker – 4.21
I Talk with My Hands – 6.30
The Other Side of the World – 4.30
Päätöskappale on omistettu osakalaiselle Terrille.
Kaikki laulut on tehnyt Bob Walkenhorst ja niiden kopiointioikeuksien haltijat ovat Screen Gems-EMI Music, Inc. ja Bob Walkenhorst Music. Kappaleiden sanat on painettu levypussiin.
Kokoonpano

Bob Walkenhorst – laulu, kitarat, kosketinsoittimet
Steve Phillips – soolokitara, laulu
Rich Ruth – basso, laulu
Pat Tomek – rummut
Lisäksi levyn tuottaja Terry Manning on soittanut kosketinsoittimia.
Todennäköisin syin

| Todennäköisin syin |
| --- | --- |

Kirjailija:  Jarkko Sipilä
Kieli:  suomi
Kustantaja:  Gummerus
Julkaistu:  2004
Löydä lisää kirjojaKirjallisuuden teemasivulta
Todennäköisin syin on Jarkko Sipilän kirjoittama ja Gummeruksen kustantama vuonna 2004 ilmestynyt rikosromaani.
17-vuotias arabipoika hakataan kuoliaaksi rautaputkella Helsingin keskustassa. Tekijä on silminnäkijän kuvauksen mukaan sellainen ”arabinnäköinen”. Lähtökohdat henkirikoksen selvittämiseen eivät ole hyvät, mutta rikoskomisario Kari Takamäen ryhmä ei halua antaa periksi.
The Pale Blue Eye

| The Pale Blue Eye |
| --- | --- |

Ohjaaja:  Scott Cooper
Käsikirjoittaja:  Scott Cooper
Perustuu:  Louis Bayardin romaaniin The Pale Blue Eye
Tuottaja:   Scott Cooper  Christian Bale  John Lesher  Tyler Thompson 
Säveltäjä:  Howard Shore
Kuvaaja:  Masanobu Takayanagi
Leikkaaja:  Dylan Tichenor
Pääosat:   Christian Bale  Harry Melling  Gillian Anderson  Lucy Boynton  Robert Duvall 
Valmistustiedot
Valmistusmaa:  Yhdysvallat
Tuotantoyhtiö:   Cross Creek Pictures  Streamline Global Group  Le Grisbi Productions 
Levittäjä:  Netflix
Ensi-ilta:   2022-12-2323. joulukuuta 2022 (Yhdysvallat)  2023-01-066. tammikuuta 2023 (Netflix)  
Kesto:  128 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
The Pale Blue Eye on Scott Cooperin käsikirjoittama ja ohjaama yhdysvaltalainen mysteerielokuva vuodelta 2022. Se perustuu Louis Bayardin samannimiseen romaaniin vuodelta 2003. Elokuvan päärooleissa ovat Christian Bale, Harry Melling, Gillian Anderson, Lucy Boynton, Charlotte Gainsbourg, Toby Jones, Harry Lawtey, Simon McBurney, Timothy Spall ja Robert Duvall. Elokuva sijoittuu vuoteen 1830 ja kertoo etsivä Augustus Landorista (Bale), joka tutkii murhien sarjaa Yhdysvaltojen asevoimien sotilasakatemiassa West Pointissa. Häntä avustaa nuori kadetti Edgar Allan Poe (Melling).
The Pale Blue Eye sai ensi-iltansa 23. joulukuuta 2022, jonka jälkeen se julkaistiin Netflixissä 6. tammikuuta 2023.
Rooleissa

| 0 | 1 | 2 |
| --- | --- | --- |
|  Christian Bale  | … |  Augustus Landor   |
|  Harry Melling  | … |  kadetti Edgar Allan Poe   |
|  Gillian Anderson  | … |  rouva Julia Marquis   |
|  Lucy Boynton  | … |  Lea Marquis   |
|  Charlotte Gainsbourg  | … |  Patsy   |
|  Toby Jones  | … |  tohtori Daniel Marquis   |
|  Harry Lawtey  | … |  kadetti Artemus Marquis   |
|  Simon McBurney  | … |  kapteeni Hitchcock   |
|  Hadley Robinson  | … |  Mattie   |
|  Timothy Spall  | … |  ylitarkastaja Thayer   |
|  Robert Duvall  | … |  Jean Pepe   |
|  Joey Brooks  | … |  kadetti Stoddard   |
|  Brennan Keel Cook  | … |  kadetti Huntoon   |
|  Gideon Glick  | … |  kadetti Haratio Cochrane   |
|  Fred Hechinger  | … |  kadetti Randolph Ballinger   |
|  Matt Heim  | … |  kadetti Llewellyn Lee   |
|  Jack Irving  | … |  kadetti Hamilton   |
|  Steven Maier  | … |  kadetti Fry   |
|  Charlie Tahan  | … |  kadetti Loughborough   |
Aiheesta muualla

The Pale Blue Eye Netflixissä
The Pale Blue Eye Internet Movie Databasessa (englanniksi)
Tennessee Williams

| Tennessee Williams |
| --- | --- |
 Tennessee Williams vuonna 1965.
Henkilötiedot
Syntynyt: 26. maaliskuuta 1911 Mississippi, Yhdysvallat
Kuollut: 25. helmikuuta 1983 (71 vuotta) New York, Yhdysvallat
Ammatti:  näytelmäkirjailija
Kirjailija
Aikakausi:  1930–1983
Tyylilajit:  draama
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Thomas Lanier Williams III (26. maaliskuuta 1911 Mississippi, Yhdysvallat − 25. helmikuuta 1983 New York, Yhdysvallat), oli yhdysvaltalainen näytelmäkirjailija, joka tunnetaan paremmin taiteilijanimellään Tennessee Williams.
Williams syntyi kauppamatkustajan poikana ja eli St. Louisissa onnettoman ja köyhän lapsuuden, jonka tunnelmat heijastuvat moniin hänen näytelmiinsä. Aluksi hän elätti itseään erilaisilla ammateilla, mutta aloitti yliopisto-opinnot ja suoritti vuonna 1938 Bachelor of Arts -tutkinnon. Hän ryhtyi vapaaksi kirjailijaksi. Kirjailijan uransa hän aloitti runoilijana, mutta siirtyi lopulta näytelmäkirjallisuuden pariin.
Williams on yksi tunnetuimmista ja esitetyimmistä 1900-luvun yhdysvaltalaisista näytelmäkirjailijoista. Suosio perustuu hänen näytelmiensä dynaamisuuteen ja väkivaltaiseen pohjavireeseen. Useat näytelmien hahmot ja miljööt ovat Yhdysvaltain etelävaltioista, erityisesti tukahdutettua sukupuolisuutta kuvaavat tilanteet. Williamsin näytelmissä käytetään rahvaanomaisia ilmaisuja jotka yhdistyvät voimakkaaseen mytologisuuteen ja kaunopuheisuuteen. Läpimurron kuuluisuuteen hän teki vuonna 1945 näytelmällä Lasinen eläintarha. Hänen tunnetuimmat näytelmänsä ovat Viettelyksen vaunu ja Kissa kuumalla katolla. Viettelyksen vaunun ensiesitys oli 1947, ja vuotta myöhemmin näytelmä voitti Pulitzer-palkinnon. Kissa kuumalla katolla voitti saman palkinnon vuonna 1955. Kumpaakin näytelmää on esitetty Suomessa muun muassa Kansallisteatterissa.
Williamsin näyttämölle luomissa asetelmissa on melodramaattisia ja liioiteltuja tilanteita, kuten hysteriaa, kastraatiota, tirkistelyä ja sairaalloista mustasukkaisuutta.
Monista Williamsin näytelmistä muokattiin erityisesti 1950-luvulla menestyksekkäitä Hollywood-elokuvia, joissa näytteli aikansa suuria tähtiä, muiden muassa Elizabeth Taylor ja Paul Newman. Elokuvista kuitenkin poistettiin uskallettuina pidettyjä sisältöjä.
Myös Suomen Kansallisteatterissa on esitetty Williamsin elämään perustuva Charlotte Chandlerin ja Ray Stricklyn kirjoittama monologinäytelmä Satakielen tunnustuksia, Williamsina Stig Fransman.
Tennessee Williams teki toisen uransa taidemaalarina. Hänen taiteilijatoverinsa Michael Garady muistelee, että maalaaminen oli hänelle intohimo, jota hän teki toisena ammattinaan. Williams alkoi maalata 1960-luvulla, ja Garadyn mukaan hän omistautui maalaamiselle ja piti sitä terapeuttisena.
Williams kuoli 71-vuotiaana.
Näytelmätuotantoa

Lasinen eläintarha (The Glass Menagerie, 1944)
Moonyn poika ei itke tai Minun poikani ei itke (Moony’s Kid Don’t Cry, 1946)
Viettelyksen vaunu (A Streetcar Named Desire, 1947)
Kivinen enkeli tai Taivas on raja (Summer and Smoke, 1948)
Tatuoitu ruusu (The Rose Tattoo, 1951)
Lordi Byronin rakkauskirje (Lord Byron’s Love Letter, 1946 ja 1953)
Kissa kuumalla katolla (Cat on a Hot Tin Roof, 1955)
Käärmeennahkatakki (Orpheus Descending, 1957)
Äkkiä viime kesänä (Suddenly, Last Summer, 1958)
Nuoruuden suloinen lintu (Sweet Bird of Youth, 1959).
Sopeutumisen aika (Period of Adjustment, 1960)
Liskojen yö (The Night of the Iguana, 1961)
Kahden hengen näytelmä (The Two Character Play tai Out Cry, 1973)
Talo määrätty hävitettäväksi (A House Not Meant To Stand, 1982)
Kirjallisuutta

Wikisitaateissa on kokoelma sitaatteja aiheesta .
Lahr, John: Tennessee Williams. Mad Pilgrimage of the Flesh.  New York:  W. W. Norton & Co., 2014.  ISBN 978-0-393-02124-0.  (englanniksi)
The Wolfman

| The Wolfman |
| --- | --- |

Ohjaaja:  Joe Johnston
Käsikirjoittaja:   Andrew Kevin Walker  David Self 
Tuottaja:   Sean Daniel  Benicio del Toro  Scott Stuber  Rick Yorn 
Säveltäjä:  Danny Elfman
Kuvaaja:  Shelly Johnson
Leikkaaja:   Walter Murch  Dennis Virkler 
Tuotantosuunnittelija:  Rick Heinrichs
Pukusuunnittelija:  Milena Canonero
Pääosat:   Benicio del Toro  Anthony Hopkins  Emily Blunt  Hugo Weaving 
Valmistustiedot
Valmistusmaa:  Yhdysvallat
Tuotantoyhtiö:   Relativity Media  Stuber Pictures  Universal Pictures 
Levittäjä:  Universal Studios UIP-Dunafilm Netflix
Ensi-ilta:   2010-2-1010. helmikuuta 2010 (Suomi)  
Kesto:  103 minuuttia
Alkuperäiskieli:  englanti
Budjetti:  150 000 000 USD
Tuotto:  139 789 765 USD
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Wolfman on vuonna 2010 ensi-iltansa saanut uudelleenfilmatisointi vuoden 1941 kauhuelokuvasta Ihmissusi. Juonta on kuitenkin muutettu huomattavasti.
Joe Johnstonin ohjaaman elokuvan keskeisissä rooleissa esiintyvät Benicio del Toro, Anthony Hopkins, Emily Blunt, Hugo Weaving ja Geraldine Chaplin.
Näyttelijät

| 0 | 1 | 2 |
| --- | --- | --- |
|  Benicio del Toro  | … |  Lawrence Talbot   |
|  Anthony Hopkins  | … |  Sir John Talbot   |
|  Emily Blunt  | … |  Gwen Conliffe   |
|  Hugo Weaving  | … |  Francis Aberline   |
|  Geraldine Chaplin  | … |  Maleva   |
|  Art Malik  | … |  Singh   |
|  Antony Sher  | … |  tri Hoenneger   |
|  Michael Cronin  | … |  tri Lloyd   |
|  David Schofield  | … |  Constable Nye   |
|  Simon Merrells  | … |  Ben Talbot   |
|  Cristina Contes  | … |  Solana Talbot   |
|  Nicholas Day  | … |  eversti Montford   |
|  Clive Russell  | … |  MacQueen   |
|  Roger Frost  | … |  Reverend Fisk   |
|  Shaun Smith  | … |  Carter   |
Lähde:
Arvioita

Helsingin Sanomien Nyt-liitteessä kolme kriitikkoa antoi elokuvalle pistekeskiarvon 2,3.
Aiheesta muualla

The Wolfman Internet Movie Databasessa (englanniksi)
The Wolfman Elonet.
Tennesseen kuvernööri

| Tennesseen kuvernööri |
| --- | --- |
 lippu
 
 Nykyinen Bill Lee 19. tammikuuta 2019 lähtien
Virka-asunto:  Tennesseen kuvernöörin kartano
Kauden pituus:  4 vuotta, 1 uudelleenvalinta mahdollinen
Perustettu:  30. maaliskuuta 1796
Ensimmäinen:  John Sevier
Kotisivut:  Office of the Governor
Tennesseen kuvernööri (engl. Governor of Tennessee) on Tennesseen päämies. Hän on ainoa virkamies osavaltionhallinnossa, jonka kansa valitsee suoraan[lähde? ]selvennä.
50. ja nykyinen kuvernööri on republikaaninen Bill Lee, joka vannoi virkavalansa 19. tammikuuta 2019.
Aiheesta muualla

Kuvia tai muita tiedostoja aiheesta Tennesseen kuvernööri Wikimedia Commonsissa
Luettelot Yhdysvaltain osavaltioiden kuvernööreistä
Alabama
Alaska
Arizona
Arkansas
Kalifornia
Colorado
Connecticut
Delaware
Florida
Georgia
Havaiji
Idaho
Illinois
Indiana
Iowa
Kansas
Kentucky
Louisiana
Länsi-Virginia
Maine
Maryland
Massachusetts
Michigan
Minnesota
Mississippi
Missouri
Montana
Nebraska
Nevada
New Hampshire
New Jersey
New Mexico
New York
Pohjois-Carolina
Pohjois-Dakota
Ohio
Oklahoma
Oregon
Pennsylvania
Rhode Island
Etelä-Carolina
Etelä-Dakota
Tennessee
Texas
Utah
Vermont
Virginia
Washington
Wisconsin
Wyoming
The Wolf Among Us

| The Wolf Among Us |
| --- | --- |

Kehittäjä:  Telltale Games
Julkaisija:  Telltale Games
Jakelija:  Vertigo, GOG.com, Steam, Epic Games Store, Humble Store, Microsoft Store, PlayStation Now, App Store, PlayStation Store ja Google Play
Ohjaaja:  Nick Herman Dennis Lenart Jason Latino Martin Montgomery Kent Mudle Vahram Antonian
Tuottaja:  Chris Schroyer
Suunnittelija:  Ryan Kaufman Joe Pinney Aaron Casillas
Käsikirjoittaja:  Pierre Shorette Dave Grossman Adam Hines Dan Martin Nicole Martinez
Taiteilija:  David Bogan
Säveltäjä:  Jared Emerson-Johnson
Pelisarja:  The Wolf Among Us
Pelimoottori:  Telltale Tool
Julkaistu:  11. lokakuuta 2013 (episodi 1) 4. helmikuuta 2014 (episodi 2) 8. huhtikuuta 2014 (episodi 3) 27. toukokuuta 2014 (episodi 4) 8. heinäkuuta 2014 (episodi 5) 4. marraskuuta 2014 (fyysinen konsoliversio)
Lajityyppi:  seikkailupeli
Pelimuoto:  yksinpeli
Ikäluokitus:  PEGI: 18Virheellinen PEGI-arvo
Alusta:  Android, iOS, OS X, PlayStation 3, PlayStation 4, PlayStation Vita, Windows, Xbox 360, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK      : 
The Wolf Among Us on Telltale Gamesin kehittämä ja julkaisema seikkailupeli. Peli on julkaistu vuonna 2013 Mac OS X:lle, PlayStation 3:lle ja Windowsille, ja seuraavana vuonna PlayStation 4:lle, PlayStation Vitalle Xbox 360:lle ja Xbox Onelle.
Peli toimii juonellisena esiosana Bill Willinghamin Fables-sarjakuvalle. Peli koostuu viidestä episodista, jotka julkaistiin jaksoittain vuonna 2013. Tyylillisesti pelin on todettu mukailevan film noir -lajityyppiä.
Pelin seuraaja The Wolf Among Us 2 on lykätty julkaistavaksi vuonna 2024.
Pelaaminen

Päähenkilö Bigby Wolf tutkii pelissä murhaa, ja pelaajan tehtävänä on tutkittava erilaisia paikkoja, löydettävä johtolankoja ja kuuntelemaan tarkoin dialogeja. Toimintakohtauksissa pelaajan täytyy reagoida niin kutsuttuihin quick time event -haasteisiin eli painaa tiettyä näppäintä tarpeeksi nopeasti. Liian hidas reaktio haasteisiin johtaa pelihahmon kuolemaan.
Public domain -julkaisu

15. syyskuuta 2023 Fablesin kirjoittaja ja taiteilija Bill Willingham julkaisi sarjakuvan ja sen spin-offien sekä hahmojen oikeudet public domainiin. Julkaisun myötä aiemmin Willinghamin immateriaalioikeuksien mukaiset osat ovat vapaasti kaikkien käytettävissä ja muokattavissa. Syyksi Willingham kertoo DC Comicsin kanssa kohtaamat ongelmat, jossa DC muokkasi tarinoita ja hahmoja miten halusi ja jätti maksamatta Willinghamille. Willinghamin mukaan hän ei voi estää oikeuksien päätymistä "pahoille", mutta PD-julkaisun myötä se päätyy monille "hyville".
Aiheesta muualla

The Wolf Among Us MobyGamesissa (englanniksi)
The Wolf Among Us Internet Movie Databasessa (englanniksi)
Pelin esittely Telltalen sivuilla
Hotan

| Hotan (kiin>  和田市, Hétián Shì) uiguuriksi خوتەن شەھىرى, Hoten Shehiri |
| --- | --- |
 Moskeija Hotanissa.
 Hotanin sijainti (punaisella) Hotanin prefektuurissa
 Hotan
 Koordinaatit: 37°06′N, 80°01′E 
Valtio:  Kiina
Autonominen alue:  Sinkiang
Prefektuuri:  Hotanin prefektuuri
Hallinto:  
 – Hallinnon tyyppi:  Piirikuntatason kaupunki
Pinta-ala:  
 – Kokonaispinta-ala:  466 585,11 km²
Väkiluku (2010 2015):  322 300 380 200
Aikavyöhyke:  UTC+8
Postinumero:  848000
Suuntanumero(t):  0903
Rekisterikilpi:  新R
 
 www.hts.gov.cn 
Infobox OKVirheellinen NIMI-arvo: 
Hotan (kiin. 和田市, Hétián Shì, uiguuriksi خوتەن شەھىرى, Hoten Shehiri, pinyinin mukaan Hetian, aiemmin myös Khotan) on piirikuntatason kaupunki Sinkiangin uiguurien autonomisella alueella Kiinassa. Se on Hotanin prefektuurin päähallintopaikka. Kaupungin pinta-ala on 466 neliökilometriä ja väkiluku 322 300 (2010). Kaupungin keskusta sijaitsee linnuntietä noin 1 000 kilometriä autonomisen alueen pääkaupungista Ürümqistä lounaaseen.
Maantiede

Hotan sijaitsee Kunlunvuorten juurella paljon suuremmalla Hotanin prefektuurin hallinnollisella alueella. Hotan on keidasalue, jolla sijaitsevat myös Hotanin ohella esimerkiksi Karakax ja Lop. Alueen korkeus merenpinnasta on noin 1 350-1 500 metriä ja alueella on alluviaalikeiloista muodostuvia mäkiä. Hotanin alue on hyvin kuiva ja alueen vuosittainen sadanta on vain noin 33 mm ja aurinkoisten tuntien vuosittainen keskimäärä on 2 500-2 900 tuntia. Kunlunvuorilta alueelle virtaa jokia, joita on historiallisesti käytetty keinokastelussa. Karakax- ja Yurungkaxjoet virtaavat Kunlunvuorilta ja tyhjenevät Taklimakanin aavikolle noin 120 kilometriä Hotanin kaupungista pohjoiseen, jossa joet muodostavat nykyisin sisäisen valuma-alueen Hotanjoen. Hotanjoki virtasi aikanaan aina Tarimjoelle saakka, mutta sen virta sinne on nykyisin kuivunut. Hotanin keidasalue on aikanaan ollut nykyistä suurempi, mutta se on kutistunut aavikoitumisen myötä. Alueen läpi kulkee useita muinaisia teitä, kuten silkkitien etelähaara.
Historia

Ensimmäiset Hotanin mainitsevat historialliset lähteet ovat kiinalaisia. Han-dynastian keisari Wudi lähetti lähettiläänsä Zhang Qianin muodostamaan liitto yuezhien kanssa xiongnuja vastaan. Hänen tarinansa kerrotaan kirjoissa Shiji ja Hanshu, jotka ovat Han-dynastian hsitoriasta kertovia teoksia. Hanshussa mainitaan myös Hotanin kuningaskunta, jonka sanotaan olleen kuuluisa jadestaan. Myöhemmän Han-dynastian valtakaudella ensimmäisellä vuosisadalla jaa. kiinalaiset valtasivat Tarimin altaan kaupunkivaltioita. Hotan oli tuolloin pohjoisen xiongnujen vaikutusvallan alainen ja samoihin aikoihin kušaanit alkoivat levittää valtaansa lännessä. Hotanin perinteisiä vihollisia olivat Yarkand ja Kašgar. Vanhimmat paikalliset historialliset merkit Hotanista ovat myöhemmän Han-dynastian kaudella lyödyt kolikot, joia lyöttivät Hotanin kuninkaat. Hotaninkieliset lähteet yleistyvät 700- ja 900-lukujen välillä. Hotanin kieli oli iranilainen kieli ja sillä kirjoitettuja käsikirjoituksia on nykyisin museoissa eri puolilla maailmaa ja suurin osa niistä on sanskritista käännettyjä runomitassa kirjoitettuja buddhalaisia uskonnollisia tekstejä. Hotaninkielisten lähteiden lisäksi Hotanista kerrotaan myös kiinalaisissa ja tiibetiläisissä lähteissä. Kiinalainen buddhalainen pyhiinvaeltaja Xuanzang kirjoitti Hotanin virallisen nimen olevan Kustana ja paikallsiten kutsuvan sitä nimellä Huanna. Hän kertoo myös kaupungin syntytarinan, jonka mukaan kaupungin perutivat Intiasta paenneet kuningas Ašokan pojan virkamiehet. Perinteinen syntytarina ei kuitenkaan ole kovin uskottava. Kiinalaisen Tang-dynastian kaudella Hotania hallitsi Vija-dynastia, jonka historiallisista lähteistä tunnettuja kuninkaita olivat esimerkiksi Visasambkhava (912-966), Visasuta (967-977) ja Visadarma (978-982). Hieman heidän valtakausiensa jälkeen Hotanin kuningaskunnan valtasivat hiljattain islamin uskoon kääntyneet turkkilaiset kansat.
Turkkilaisten kansojen vallattua Hotanin siitä tuli yksi monista Tarimin altaan turkkilaisista valtioista. Gardizi mainitsee vuoden 1040 jälkeen Hotanissa asuneen edelleen buddhalaisia ja siellä olleen myös kaksi kristittyä kirkkoa. Sittemmin islam alkoi levitä buddhalaisten keskuuteen. Kašgaria hallinneet karahanidit valtasivat Hotanin todennäköisesti vuosien 1013 ja 1032 välillä ja myöhemmin sitä hallitsivat karakitait. Küchlügin anastettua valtaistuimen Gür-kaanilta hän aloitti paikallisten muslimien vainot ja imaami Ala al-Din Khotanin mainitaan päätyneen ristiinnaulituksi madrasansa oveen Hotanissa. Myöhemmin aluetta hallitsivat mongolit. Marco Polo mainitsee kaupungin kuuluneen 1270-luvulla Kiinaa hallinneen Kublai-kaanin alueisiin, kun taas läheinen Yarkand kuului Kaidun alueisiin. Paljon myöhemmin Hotania hallitsivat džungaarit, jotka päätyivät puolestaan mantšujen perustaman Qing-dynastian kukistamaksi vuoden 1760 paikkeilla. 1800-luvun puolella sitä hallitsi puolestaan hetkellisesti Yakub Beg, jonka kuoleman jälkeen vuonna 1877 alueella palautui kiinalaisvalta.
Talous

Hotanissa on harjoitettu pitkään maataloutta ja sen alueella kasvatetaan esimerkiksi maissia, hirssiä, vehnää, riisiä, hedelmiä ja erityisesti mulperimarjoja. Kaupungissa on myös tekstiiliteollisuutta ja siellä tuotetaan kankaita silkistä ja puuvillata. Hotanin ympäristön lammaspaimenilta saadaan myös villaa, jota käytetään erityisesti mattojen valmistuksessa. Hotan-matto tunnettiin aikaisemmin nimellä Samarkand-matto. Hotan-matoissa yhdistyvät kiinalaiset ja keskiaasialaiset piirteet ja ne valmistetaan villasta tai silkistä. Hotanin alueella on myös rikkaat luonnonvarat. Hotanin jade on tunnettu Kiinassa ja jaden jalostus muodostaa kaupungin tärkeimmän teollisuuden alan.
Väestö

Hotanin asukasluku vuonna 2010 oli 322 300 ja vuonna 2015 380 200. Vuonna 2000 noin 84 % kaupungin asukkaista oli uiguureja.
Kaupunkikuva ja nähtävyydet

Hotanin vanhallekaupungille tyypillisiä ovat tasakattoiset talot ja kapeat kadut. Viime aikoina suuret aukiot ja leveät tiet ovat kuitenkin yleistyneet muiden kiinalaisten kaupunkien tapaan. Hotanin sunnuntaitori on suosittu turistikohde. Tori on auki viikon jokaisena päivänä, mutta sunnuntaisin se on vilkkaimmillaan kattaen Hotanin koko kaakkoisosan. Hotanin kulttuurimuseossa on esillä 1 500 vuotta vanhoja muumioita läheiseltä imaami Musa Kazimin hautausmaalta. Muita näytteillä olevia kohteita ovat esimerkiksi 2 000 vuotta vanha jousi ja kharoshthikirjoituksella tehtyjä puukaiverruksia. Lähistön historiallisiin kohteisiin kuuluvat esimerkiksi Melikawatin luostarin rauniot noin 25 kilometriä kaupungista etelään ja Rawaqin stupa noin 50 kilometriä kaupungista pohjoiseen.
Aiheesta muualla

Kuvia tai muita tiedostoja aiheesta Hotan Wikimedia Commonsissa
Melikawatin luostarin rauniot lähellä Hotania.
Hotanista löytynyt Buddhan pää Tokion kansallismuseossa.
Nefriittiä Hotanista.
Tower Bloxx

| Tower Bloxx |
| --- | --- |

Kehittäjä:  Sumea (Digital Chocolate)
Julkaisija:  Digital Chocolate
Julkaistu:  2005
Lajityyppi:  pulmapeli
Pelimuoto:  yksinpeli
Alusta:  mobiili
Lisää peliartikkeleitaVideopelien teemasivulla
Infobox OK  : 
Tower Bloxx on Digital Chocolaten kehittämä pulmapeli, joka julkaistiin matkapuhelimille joulukuussa 2005. Pelissä on tavoitteena rakentaa korkeudeltaan ja asukasluvultaan mahdollisimman suuria taloja. Peliä on mahdollista pelata ainoastaan yksinpelinä.